
OPĆINA KAMANJE

OPĆINSKO VIJEĆE

KLASA: 023-01/21-01/03
UR.BROJ: 2133/22-01-21-02
U Kamanju, 29.06.2021. godine

PREDMET: ZAPISNIK SA 2. SJEDNICE OPĆINSKOG VIJEĆA OPĆINE KAMANJE
Sjednici su nazočili: Ivan Lukunić, Josip Ribarić,  Dragutin Ivančić, Ružica Brgan, Kristina Novosel, Stjepan Maršić 
Nenazočni: Ana Ladika (ispričala se)
Od predstavnika izvršne vlasti: 

· načelnik Općine Kamanje Damir Mateljan

Zapisničar: Anita Matešić Štajcer 
Utvrđuje se da je prisutno 6, od ukupno 7 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne. 

Predlaže slijedeći:
DNEVNI RED
1.
Svečana prisega članova Općinskog vijeća Općine Kamanje

2.
Aktualni sat

3.
Usvajanje zapisnika sa konstituirajuće sjednice Općinskog vijeća

4.
Izbori i imenovanje: 

a)
Odluka o formiranju Odbora za Proračun i financije

b)
Odluka o formiranju Odbora za Statut i Poslovnik,

5.
Odluka o I. izmjenama i dopunama Proračuna Općine Kamanje za 2021. godinu i usvajanje izmjena i   dopuna 
a)  Programa gradnje objekata i uređaja komunalne infrastrukture za 2021. godinu i 
b)  Programa održavanja komunalne infrastrukture za 2021. godinu
6.
Odluka o donošenju Poslovnika Općinskog vijeća Općine Kamanje

7.
Odluka o izmjena i dopunama Odluke o odabiru najpovoljnije ponude za nabavu i prijevoz kamenog materijala za potrebe održavanja nerazvrstanih cesta i javnih površina na području Općine Kamanje

8.
Odluka o raspoređivanju sredstava Proračuna Općine Kamanje za redovito godišnje financiranje političkih stranaka za razdoblje siječanj - lipanj 2021. godine

9.
Odluka o raspoređivanju sredstava Proračuna Općine Kamanje za redovito godišnje  financiranje političkih stranaka i nezavisnih vijećnika zastupljenih za razdoblje srpanj – prosinac 2021. godine

10.         Odluka o davanju prethodne suglasnosti na Statut Dječjeg vrtića Kamanje

11.        Odluka o davanju prethodne suglasnosti na prijedlog Pravilnika o unutarnjem ustrojstvu

             i načinu rada dječjeg vrtića Kamanje

Predloženi dnevni red dan je na glasanje te je jednoglasno, sa 6 glasova „ZA“ prihvaćen.
Ad1) Svečana prisega članova Općinskog vijeća Općine Kamanje

 S  obzirom da gospođa  Ružica Brgan  nije bila u mogućnosti prisustvovati konstituirajućoj sjednici, Predsjednik Općinskog vijeća pozvao ju je da položi svečanu prisegu.  Predsjednik Općinskog vijeća pročitao je tekst svečane prisege: « Prisežem da ću prava i obveze vijećnika Općinskog vijeća obavljati  savjesno i odgovorno, radi gospodarskog i socijalnog probitka Općine i Republike Hrvatske, da ću se u obavljanju dužnosti vijećnika pridržavati Ustava, Zakona i Statuta Općine i da ću štititi ustavni poredak Republike Hrvatske.»

na što je gospođa Brgan odgovorila sa „prisežem“. 

Ad2) Aktualni sat

Predsjednik Općinskog vijeća otvara aktualni sat i poziva sve prisutne da postave pitanja. 
Predsjednik Općinskog vijeća upoznao je nove vijećnice o točci aktualni sat te obrazložio da je to točka na kojoj mogu postavljati pitanja koja nisu uvrštena u dnevni red, te eventualno kritike, pohvale i prijedloge.

Gospođa Brgan zamolila je da se prilikom organizacije termina održavanja sjednice kontaktiraju vijećnici te se eventualno dogovore termini oko održavanja sjednice odnosno izvidi se mogućnost dolaska vijećnika na sjednicu kako ne bi izostali radi drugih obaveza  

Gospodin Maršić osvrnuo se na novu cestu prema Brlogu koja je nedavno izgrađena i predložio je da s obzirom da je cesta dosta uska na pojedinim mjestima, da se naprave na nekoliko mjesta ogibališta. Voljan je ustupiti i dio svoje parcele za ogibališta.  Načelnik je prihvatio prijedlog te je rekao da će se prometnica obići, te da će se  iznaći lokacije za izgradnju ogibališta.  Gospodin Lukunić napomenuo je kako se o tom problemu već razgovaralo, ali najveći problem predstavlja nedostatak ljudi koji bi to mogli odraditi.  Gospodin Ivančić napomenuo je kako je imao upite iz naselja Reštovo  vezano za put  prema Za Vrhu, na  koji je obećan navoz još u  siječnju te postavlja pitanje kada bi se to moglo odraditi. Također je potrebno sanirati put Za Bređu koji je već postao teško prohodan, put je potrebno poravnati strojem i na kritičnim mjestima navoziti. Načelnik je predložio da se putevi pregledaju, a i sam je uočio put Za Dana koje je potrebno sanirati te obećao da će se u najskorijem vremenu nedostaci riješiti.
Predsjednik vijeća rekao je i da se put od Reštova do Brloga planira cijeli kompletno urediti, odnosno da će  komunalni radnik  i djelatnici u javnim radovima  otkloniti oštećenja.  Naš komunalni radnik do sada nije baš bio u mogućnosti određivati potrebne poslove jer je većinu svog radnog vremena gubio na prijevoz učenika.  Nadamo se da od iduće školske godine taj prijevoz više nećemo vršiti s obzirom da je Županija obećala da će  sa novim koncesionar kompletno riješiti prijevoz svih učenika. 
Gospodin Ribarić pitao je kakav je plan sa putom prema Bubnjarcima od Petrinskog Kuta koji se dijelom počeo čistiti, a trenutno su radovi stali. Načelnik je odgovorio da  se taj put uređuje u dogovoru sa Općinom Žakanje. Mi smo krenuli sa svoje strane, a Žakanje sa svoje strane, ali su se u međuvremenu pojavili imovinsko pravni problemi na žakanjskoj strani, odnosno problem je sa  ispuštanjem gnojnice od strane privatne osobe te je taj put na jednom dijelu stalno mokar. Naš dio ima nekih 300 do 350 m, a prvo je potrebno da  se tim putem  prođe muličarem, a nakon toga da se ide sa kombinirkom.  Dogovor sa Žakanjem je da ćemo zajednički uređivati taj put, njima je taj put prioritet, a kada bude mogućnost zajednički ćemo ga urediti  Gđica Novosel pitala je da li se smije urediti put prema Kirinici odnosno izvor. Postavlja upit čije je vlasništvo izvor i kakav ima status.  Svake godine djeca posjećuje taj izvor, ali na žalost i pristup izvoru i sam izvor su neuređeni  Načelnik je rekao da se sam izvor nalazi na privatnom zemljištu dok bi put mogli urediti s obzirom da je javni.  Predlaže da ide inicijativa od strane mjesnog odbora Mali Vrh,  da se predloži uređenje tog puta i tog izvora te da se vidi čije su to parcele i da li vlasnik dozvoljava uređenje istih.  Gospodin Lukunić rekao je kako je već predan zahtjev od strane mjesnog odbora Preseka da se uredi put prema Malom Vrhu, a to je u biti taj isti put, odnosno veže se na taj put prema Kirinici.

Predlaže se da se napravi popis potoka i popis izvora te da se ciklički obilaze ti izvori i pokušaju se očuvati. S obzirom da se svakakve neželjene situacije mogu dogoditi pa onda imamo izvor vode nevezano za vodovodnu mrežu.  Gospođa Brgan osvrnula se na civilnu zaštitu te se prisjetila kako su nam nekada obaveze i poslovi civilne zaštite bili banalni, a ubrzo se pojavila Covid epidemija gdje je civilna zaštita odigrala vrlo važnu i vrlo veliku ulogu  Tako je i sa tim prirodnim izvorima; nikada se ne zna kada će nam zatrebati.

Načelnik je rekao kako je sustav civilne zaštite jako bitan i važan. Mi imamo  naše vatrogastvo koje obavlja i poslove civilne zaštite, jako je dobro kapacitirano i opremljeno. Svakako ćemo nastaviti sa edukacijom i nabavim opreme za taj sustav kako bi i dalje bilo dovoljno kompetentan i kapacitiran da se nosi sa problemima poput ove epidemije koja nas je zadesila.  Naravno, sve to ovisi od ljudi koji se tu angažiraju jer to više nije banalna stvar kao nekada u smislu organizacije vatrogasne zabave već je vatrogastvo i civilna zaštita postalo ozbiljan posao gdje ljudi troše svoje vrijeme i svoju energiju.  Stoga, u tom sustavu moraju biti kvalitetni ljudi koji to odrađuju.

Nakon puno godina u vatrogastvu Kamanja imamo djecu, odnosno mladež koja žele biti vatrogasci. Imamo ljude koje rade sa tom djecom, a vatrogastvo je i tradicija kod nas i tu tradiciju moramo održati.

Predsjednik Općinskog vijeća vratio se na pitanja o uređenju puteva  te napomenuo kako je to dosta opsežan posao odnosno potrebni su i radnici i vrijeme i strojevi i materijal te predlaže da se naprave prioriteti puteva koji će se prvenstveno uređivati. Potrebno je odrediti koji su bitniji odnosno koje je potrebno prije urediti, a koji mogu još neko vrijeme pričekati s čime su se vijećnici složili.
Završen je aktualni sat. 

Prelazi se na sljedeću točku.

Ad3) Realizacija točaka i prihvaćanje zapisnika sa konstituirajuće sjednice Općinskog vijeća 

Nisu predložene dopune ili primjedbe na zapisnik sa konstituirajuće sjednice Općinskog vijeća te se prelazi na četvrtu točku dnevnog reda. 

Ad4) Izbori i imenovanje: 

a) Odluka o formiranju Odbora za Proračun i financije
Sukladno članku 32. Statuta Općine Kamanje, Radno tijelo Općinskog vijeća je Odbor za Proračun i financije. Zadaci Odbora su da raspravlja o prednacrt, nacrt i konačni prijedlog proračuna, raspravlja o prijedlog u Odluka o izmjenama i dopunama proračuna Općine, razmatra polugodišnja izvješća o izvršenju proračuna, te godišnji obračun proračuna, raspravlja o dinamici prihoda i troškova proračuna kao i sva ostala pitanja vezana za sustav financiranja Općine, proračuna Općine, te pravnih osoba u Općinskom vlasništvu.

Predsjednik Općinskog vijeća predložio je da se u Odbor za Proračun i financije imenuje Josip Ribarić kao predsjednik te Ružica Brgan i Stjepan Maršić kao članovi.

Daje se na raspravu ova točka dnevnog reda.

Nitko se nije javio za raspravu te nije bilo drugih prijedloga za imenovanje članova u Odbor za Proračun i financije.
Prelazi se na glasanje.

Utvrđuje se da je ova točka dnevnog reda usvojena JEDNOGLASNO
Utvrđuje se da je donesena sljedeća

Odluka o izboru članova Odbora za Proračun i financije 

Članak 1.

 
U Odbor za Proračun i financije s danom 28.06.2021. godine, imenuju se: 

1. Josip Ribarić - za predsjednika, 

2. Ružica Brgan - za člana, 

3. Stjepan Maršić - za člana.

Članak 2.

Ova Odluka stupa na snagu danom donošenja, a objaviti će se u „Glasniku Općine Kamanje“.

Prelazi se na sljedeću točku.

b) Odluka o formiranju Odbora za Statut i Poslovnik
Sukladno članku 32. Statuta Općine Kamanje, Radno tijelo Općinskog vijeća je Odbor za Statut i Poslovnik. Zadaci Odbora su da predlaže Statut Općine i Poslovnik Općinskog vijeća, pokreće postupak za izmjenu Statuta odnosno Poslovnika Općinskog vijeća, razmatra prijedloge odluka i drugih općih akata koje donosi Općinsko vijeće u pogledu njihove usklađenosti s Ustavom i pravnim sustavom, te u pogledu njihove pravne obrade i o tome daje mišljene i prijedloge Općinskom vijeću te 
obavlja i druge poslove određene ovim Statutom.
Predsjednik Općinskog vijeća predložio je da se u Odbor za Statut i poslovnik imenuje Ružica Brgan kao predsjednica te Ana Ladika i Stjepan Maršić kao članovi.

Daje se na raspravu ova točka dnevnog reda.

Nitko se nije javio za raspravu te nije bilo drugih prijedloga za imenovanje članova u Odbor za Statut i Poslovnik.
Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena sljedeća
Odluka o izboru članova Odbora za Statut i Poslovnik

Članak 1.

 
U Odbor za Statut i  Poslovnik s danom 29.06.2021. godine, imenuju se: 

1. Ružica Brgan - za predsjednika,

2. Ana Ladika - za člana,

3. Stjepan Maršić - za člana.

Članak 2.

Ova Odluka stupa na snagu danom donošenja, a objaviti će se u „Glasniku Općine Kamanje“.

Prelazi se na sljedeću točku.

Ad5) Odluka o I. izmjenama i dopunama Proračuna Općine Kamanje za 2021. godinu i usvajanje izmjena i   dopuna Programa
Prijedlog izmjena i dopuna Proračuna dan je Vijećnicima u materijalima.

Pročelnica je novim vijećnicima pojasnila da je Proračun jedan od najvažnijih dokumenata koji se donosi na razini jedinica lokalne i područne (regionalne) samouprave. Proračun je akt kojim se procjenjuju prihodi i primici te utvrđuju rashodi i izdaci za proračunsku godinu te sadrži i projekciju prihoda i primitaka te rashoda i izdataka za dvije godine unaprijed. Proračun se sastoji od općeg i posebnog dijela, plana razvojnih programa te obrazloženja. Proračun mora biti uravnotežen odnosno ukupna visina planiranih prihoda i raspoloživih sredstava iz prethodne godine mora pokrivati ukupnu visinu planiranih rashoda. Najznačajniji prihodi Proračuna su prihodi od poreza (porez na dohodak, porez na promet nekretnina, porez na potrošnju, porez na kuće za odmor). Rashodi su u Posebnom dijelu proračuna raspodijeljeni po programima i aktivnostima. Najznačajnije izmjene i dopune Proračuna koji je predložen Općinskom vijeću odnose se na planiranje sredstava za proračunskog korisnika Dječji vrtić Kamanje. Općina Kamanje osigurala je sredstva za izgradnju dječjeg vrtića (odnosno prenamjenu dijela zgrade vatrogasnog doma i dogradnju) iz sredstava EU fondova, a kako bismo opravdali sredstva i dobili povrat sredstava predfinanciranja nužno je u tim prostorima započeti sa radom vrtića kao ustanove u vlasništvu Općine. Sredstva planirana u Proračunu za Dječji vrtić odnose se isključivo na hladni pogon. 

U planu je bilo i planiranje sredstava za obnovu kapele sv. Filip i Jakov u Reštovu, temeljem odobrenih sredstava od Ministarstva kulture, no nismo uspjeli ishoditi punomoć od Nadbiskupskog duhovnog stola za  provedbu tog projekta od strane Općine. 

Ostale izmjene kroz rashode u Proračunu odnose se na povećanje potpora u poljoprivredi, korekcije rashoda prema izvorima financiranja te usklađivanje sa trenutnim projektima i programima u tijeku. 
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO.
Utvrđuje se da je donesena Odluka o I. Izmjenama i dopunama Proračuna Općine Kamanje koja se prilaže uz ovaj Zapisnik.
U Odluci o izvršavanju Proračuna predlažu se izmjene koje se odnose na proračunskog korisnika Dječji vrtić u Kamanju. Predlaže se da se u odluci navede da Proračunski korisnik, Dječji vrtić Kamanje, u 2021. godini, bude uključen u lokalnu riznicu i obavlja sve transakcije preko jedinstvenog novčanog računa proračuna. Proračunski korisnik iz stavka može imati novčani podračun koji je dio jedinstvenog novčanog računa. Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja. Korisnik proračuna dužan je uplatiti sve prihode koje ostvaruju od obavljanja poslova na tržištu i u tržišnim uvjetima (vlastite prihode) i namjenske primitke na jedinstveni račun proračuna.
Ujedno se predlaže da se u Odluci o izvršavanju proračuna korigiraju odredbe o dugoročnom zaduženju te se unesu podaci o istom.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO.
Utvrđuje se da su donesene slijedeće
I Z M J E N E   I   D O P U N E

Odluke o izvršavanju Proračuna općine Kamanje

za 2021. godinu sa projekcijama za 2022. i 2023. god.
Članak 1.

Iza članka 5. dodaje se novi Članak 5a.  koji glasi:

Proračunski korisnik, Dječji vrtić Kamanje, u 2021. godini, uključen je u lokalnu riznicu i obavlja sve transakcije preko jedinstvenog novčanog računa proračuna. Proračunski korisnik iz stavka 1. ovog članka ima novčani podračun koji je dio novčanog računa iz stavka 1. ovog članka.

Članak 2.

U Članku 9. iza stavka 2. dodaju se stavci 3., 4., 5. i 6.  koji glase:

Sredstva osigurana u Proračunu stavljaju se na raspolaganje svim nositeljima odnosno korisnicima proračuna u okviru ostvarenih prihoda i ovisno o dospijeću obveza ako Zakonom, posebnim dijelom Proračuna ili posebnim aktom Općinskog vijeća ili Načelnikom, te ugovorom s nositeljem i korisnikom proračunskih sredstava nije drugačije određeno. 

Korisnici moraju sredstva koristiti štedljivo i u skladu s aktima o korištenju, odnosno raspolaganju tim sredstvima. 

Svaki rashod i izdatak iz proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja. Zaprimanje računa vrši se u Računovodstvu. Provjeru pravnog temelja i visine obveze proizišle iz dokumentacije ovjerava načelnik, ravnatelji proračunskog korisnika, te ovjerene račune i drugu dokumentaciju prosljeđuju u Računovodstvo koji vrši matematičku kontrolu zaračunatog iznosa te plaćanje u skladu sa valutom naznačenom na računima. 

Plaćanje dospjelih obveza korisnika proračuna iz članka 5a. stavka 1. ove Odluke vršit će se s jedinstvenog računa proračuna. Korisnici smiju preuzimati obveze najviše do visine sredstava osiguranih u Posebnom dijelu Proračuna.

Članak 3.

Iza Članka 9. dodaje se Članak 9a, koji glasi:

Korisnik proračuna iz članka 5a. stavka 1. ove Odluke dužan je uplatiti sve prihode koje ostvaruju od obavljanja poslova na tržištu i u tržišnim uvjetima (vlastite prihode) i namjenske primitke na jedinstveni račun proračuna.

Vlastiti prihodi i primici proračunskog korisnika uplaćeni na jedinstveni račun proračuna mogu se koristiti za izvršenje rashoda i izdataka korisnika, Vlastiti prihodi koji nisu iskorišteni u prethodnoj godini prenose se u narednu proračunsku godinu. Svi prihodi i primici te rashodi i izdaci proračunskog korisnika iz članka 5a. stavka 1. ove Odluke sastavni su dio Proračuna.

Članak 4.

U Članku 17., iza stavka 1., dodaju se stavci 2., 3., 4. i 5.  koji glase:

Kratkoročno zaduživanje moguće je na rok od najduže 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza u skladu sa člankom 86a. Zakona o proračunu.

Dugoročno zaduživanje moguće je samo za kapitalne izdatke (investicije) koji se financiraju iz Proračuna, a sukladno odredbama članka 87. Zakona o proračunu.

Otplata glavnice duga, iskazana u Računu financiranja Proračuna za 2021. godinu, te pripadajuće kamate, u izvršavanju proračuna imaju prioritet pred svim ostalim rashodima i izdacima; otplata glavnice i kamata za projekt Popravak prometnica u pograničnom području iz 2010.g. se planira u Aktivnosti A100107 – Kratkoročno i dugoročno zaduženje u iznosu od 110.000,00 kn. Stanje glavnice kredita za otplatu na dan 01.01.2021. godine iznosi 186.074,96 kn. Otplata glavnice i kamata za EU projekt, Kapitalni projekt: K100503 INTERREG V-A: Iskustvo tajne voda planirani su u iznosu od 318.000,00 kn. Stanje glavnice kredita za otplatu na dan 01.01.2021. godine iznosi 1.138.191,16 kn.

Općina Kamanje ne planira nova dugoročna zaduživanja u 2021. godini.

Članak 5.

Ove Izmjene i dopune Odluke o izvršavanju Proračuna općine Kamanje za 2021. godinu sa projekcijama za 2022. i 2023. god., stupaju na snagu 8 dana od objave u „Glasniku općine Kamanje“.

Prelazi se na sljedeću točku.
a) Izmjene i dopune Programa gradnje objekata i uređaja komunalne infrastrukture za 2021. godinu 
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da su donesene slijedeće
I Z M J E N E   I   D O P U N E

Programa gradnje objekata i uređaja komunalne infrastrukture za 2021. godinu

Članak 1.

U Programu izgradnje građevina i uređaja komunalne infrastrukture u 2021. godini (“Glasnik Općine Kamanje” br. 06/20) mjenja se:

· članak 3. koji sada glasi:

Program gradnje objekata i komunalne infrastrukture za 2021. godinu obuhvaća:  

a) GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA

	Aktivnost
	Opis radova
	Područje gradnje (prema prostorno planskoj dokumentaciji)
	Izvor financiranja
	Pozicija proračuna
	Aktivnost (radnje i radovi)
	Planirana sredstva



	K100301

K100303
	Rekonstrukcija kolnika i javne rasvjete na DC228
	UGP
	POMOĆI
	  R115
	Projektiranje, revizija
	25.000,00 kn

	
	
	
	POMOĆI
	  R115
	Nadzor građenja, vođenje projekta
	30.000,00 kn

	
	
	
	POMOĆI
	R115-2
	Ishođenje akata za gradnju i uporabu, evidentiranje građevine
	700.000,00 kn

	
	
	
	UKUPNO:
	755.000,00 kn

	
	Uređenje nerazvrstanih prometnica i trgova
	UGP
	OPĆI PRIHODI I I PRIMICI
	      R119
	Projektiranje, revizija
	6.000,00 kn

	
	
	
	POMOĆI
	R119-1
	Građenje
	290.000,00 kn

	
	
	
	POMOĆI
	R119-1
	Nadzor građenja, vođenje projekta
	12.000,00 kn 

	
	
	
	UKUPNO:
	308.000,00 kn

	K100304
	Šumska infrastruktura
	IGP
	POMOĆI
	     R126
	Projektiranje, revizija
	30.000,00 kn


	
	
	
	NAMJENSKI PRIMICI / POMOĆI
	   R126-1
	Građenje
	2.000.000,00 kn

	
	
	
	POMOĆI
	      R126-1
	Nadzor građenja, vođenje projekta
	0,00 kn

	
	
	
	UKUPNO:
	2.030.000,00 kn

	A101503


	Uspostava mobilnog reciklažnog dvorišta
	UGP
	POMOĆI
	    R133
	Projektiranje, revizija
	16.000,00 kn

	
	
	
	POMOĆI
	R133-1
	Građenje
	161.000,00 kn

	
	
	
	UKUPNO:
	177.000,00 kn


b) POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI I NAČIN REKONSTRUKCIJE

	A100203


	Provedba projekta Pametni gradovi
	UGP
	POMOĆI
	R129
	Građenje
	250.000,00 kn

	
	
	
	UKUPNO:
	250.000,00 kn

	K100201


	Izgradnja i obnova mreže

javne rasvjete
	UGP
	POMOĆI
	R130-1
	Građenje
	300.000,00 kn

	
	
	
	OPĆI PRIHODI I PRIMICI
	       R130
	Nadzor građenja, vođenje projekta
	5.000,00 kn

	
	
	
	UKUPNO:
	305.000,00 kn

	K100204


	Međugeneracijski centar
	UGP
	POMOĆI
	R131-1
	Građenje
	2.000.000,00  kn

	
	
	
	OPĆI PRIHODI I PRIMICI
	      R131
	Nadzor građenja, vođenje projekta
	50.000,00 kn

	
	
	
	UKUPNO:
	2.050.000,00 kn

	A101203


	Opremanje javne zgrade za potrebe doma kulture
	UGP
	POMOĆI
	R132
	Građenje
	300.000,00 kn

	
	
	
	UKUPNO:
	300.000,00 kn


Članka 4.

Građenje komunalne infrastrukture iz članka 3. ovog programa financirati će se iz:

· iz komunalnog doprinosa





    0,00 kn

· iz komunalne naknade





    0,00 kn

· iz cijene komunalne usluge





    0,00 kn

· iz naknade za koncesiju





    0,00 kn

· iz proračuna jedinice lokalne samouprave

                   1.963.000,00 kn

· iz fondova Europske unije



                   2.212.000,00 kn

· iz ugovora, naknada i drugih izvora propisanih posebnim zakonom i     
 








     2.000.000,00 kn

· iz donacija





       
                   0,00 kn
             __________________________________________________________________________

         





                  UKUPNO:       6.175.000,00 kn

Članak 2.

Ove Izmjene i dopune Programa objavit će se u “Glasniku općine Kamanje”, a stupa na snagu 01.01.2021. godine.
Prelazi se na sljedeću točku.
b) Izmjene i dopune Programa održavanja komunalne infrastrukture za 2021. godinu
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da su donesene slijedeće
I Z M J E N E   I   D O P U N E

Programa održavanja komunalne infrastrukture za 2021. godinu
Članak 1.

U Programu održavanja komunalne infrastrukture na području Općine Kamanje za 2021. godinu (Glasnik Općine Kamanje br. 06/20)

·  mijenja se članak 2. koji sada glasi:
1. ODRŽAVANJE JAVNE RASVJETE

	Redni broj
	Opis poslova
	Izvor financiranja
	Procjena troškova (kuna)

	1.
	Troškovi električne energije
	POMOĆI
	75.000,00

	2.
	Javna rasvjeta

- održavanje uređaja i opreme javne rasvjete

- zamjena dotrajalih stupova i rasvjetne armature 

- sanacije nakon šteta

- modernizacija javne rasvjete u svrhu poboljšanja   

  energetske učinkovitosti

- usklađivanje postojeće javne rasvjete sa novom 

  zakonskom regulativom o standardima upravljanja 

  rasvijetljenošću
	POMOĆI
	90.000,00


Rashodi za održavanje javne rasvjete planirani su u Proračunu Općine Kamanje, Program 1013: Održavanje komunalne infrastrukture, Tekući projekt T1013 01:  Održavanje javne rasvjete, Izvor financiranja: Pomoći, konto 322: Rashodi za materijal i energiju u iznosu od 75.000,00 kuna i Izvor financiranja: Pomoći, konto 323: Rashodi za usluge u iznosu od 90.000,00 kuna.

Održavanje javne rasvjete na području Općine Kamanje obavljati će obrt „BIG“ iz Vrškovca temeljem četverogodišnjeg Ugovora o  održavanju javne rasvjete na području Općine Kamanje potpisanog dana 19.06.2018. godine, KLASA: 310-01/18-01/01, UR.BROJ: 2133/22-01-18-09.

2. ODRŽAVANJE NERAZVRSTANIH CESTA

	Redni broj
	Opis poslova
	Izvor financiranja
	Procjena troškova (kuna)

	1.
	Kameni materijal za nasipavanje nerazvrstanih cesta i drugih prometnih površina 
	POMOĆI
	30.000,00

	2.
	Održavanje asfaltiranih cesta

- krpanje i sanacija udarnih rupa

- sanacija linijskih uzdužnih i poprečnih pukotina 

  na cesti

-strojno frezanje dotrajalih asfaltiranih površina

- popravak rubnjaka uključivo i rušenje

  betonskog temelja rubnjaka

- izrada nosivog sloja asfalta za potrebe održavanja 

  cesta

- izrada završnog sloja asfalta….

Održavanje makadamskih cesta

-rad stroja i prijevoz kamenog materijala
	PRIHODI ZA POSEBNE NAMJENE
	130.000,00




Nerazvrstane ceste su prometnice definirane Odlukom o nerazvrstanim cestama na području Općine Kamanje („Glasnik Općine Kamanje“ br. 04/11)

Održavanje nerazvrstanih cesta obuhvaća radove redovitog i izvanrednog održavanja nerazvrstanih cesta.

Rashodi za održavanje asfaltnih površina i makadamskih puteva planirani su u Proračunu Općine Kamanje, Program 1013: Održavanje komunalne infrastrukture, Tekući projekt T1013 03:  Održavanje asfaltnih površina i makadamskih puteva, Izvor financiranja: Prihodi za posebne namjene, konto 323: Rashodi za usluge u iznosu od 130.000,00 kuna i Izvor financiranja: Pomoći, konto 322: Rashodi za usluge u iznosu od 30.000,00 kuna.
Poslove održavanja asfaltnih površina obavljat će tvrtka „Arkada“ d.o.o. temeljem ugovora o obavljanju komunalnih poslova popravka i asfaltiranja nerazvrstanih cesta, iscrtavanja pješačkih prijelaza i parkirališta na području Općine Kamanje sklopljenog  ograničenim prikupljanjem ponuda, KLASA: 363-01/13-01/12, UR.BROJ: 2133/22-01-14-07 od dana 01.03.2014. godine.

Odražavanje makadamskih cesta, što uključuje uslugu nabave i prijevoza kamenog materijala, obavljat će tvrtka ML GRADNJA d.o.o., zastupana po direktoru Marijanu Leščancu iz Karlovca, A. Starčevića 20 temeljem četverogodišnjeg Ugovora o nabavci i prijevozu kamenog materijala za potrebe održavanja nerazvrstanih cesta na području Općine Kamanje, KLASA: 363-01/16-01/05, UR.BROJ: 2133/22-01-16-11 od dana 16. kolovoza 2016. godine.

Održavanje makadamskih cesta što uključuje rad stroja, kopanje kanala, razgrtanje zemlje vršit će putem Vlastitog pogona Općine Kamanje.

3. ODRŽAVANJE JAVNIH POVRŠINA I ČISTOĆE JAVNIH POVRŠINA

Javne površine podrazumijevaju javne zelene površine i javne prometne površine.

1. Javne zelene površine obuhvaćene programom održavanja na području Općine Kamanje su:

a) Zeleni otoci na trgu pored Župne crkve Imena Marijina u Kamanju

b) Zeleni otoci uz autobusna stajališta u Kamanju i Orljakovu

c) Zeleni otoci uz raspela u Mjesnim odborima

d) Zelene površine uz špilju Vrlovku

e) Zeleni pojas uz potok kraj igrališta NK „Vrlovka“

f) Općinsko građevinsko zemljište u središtu Kamanja

Radovi: košnja trave, sađenje cvijeća i trajnica, sađenja drveća, uklanjanje drveća, uklanjanje živice.

2. Javne prometne površine obuhvaćene programom održavanja na području Općine Kamanje su:

a) Trg i parkiralište ispred crkve Imena Marijinog u Kamanju

b) Parkiralište ispred mrtvačnice u Kamanju

c) Parkiralište ispred mrtvačnice u Reštovu

d) Nogostup uz LC u Kamanju

Radovi: metenje i pranje po potrebi, radovi prigodom dana općine i ostalih priredbi.

Općina Kamanje u 2021. godini sprovest će postupak angažiranja djelatnika preko Programa javnih radova u suradnji sa Hrvatskim zavodom za zapošljavanje i Vlastitim pogonom Općine Kamanje.

Financijska sredstva za materijal i dijelove za tekuće i investicijsko održavanje sredstava za rad, te za nabavu opreme potrebne za obavljanje poslova održavanja čistoće javnih površina planirana su u Proračunu Općine Kamanje za 2021. godinu, Program 1013: Održavanje komunalne infrastrukture;

· Tekući projekt T1013 04: Održavane javnih površina i groblja te objekata na groblju, Izvor financiranja: prihodi za posebne namjene, konto 322: Rashodi za materijal i energiju u iznosu od 60.000,00 kuna i konto 323: Rashodi za usluge u iznosu od 90.000,00 kuna, Izvor financiranja: Opći prihodi i primici, konto 323: rashodi za usluge u iznosu od 30.000,00 kuna
· Tekući projekt T1013 04: Održavane javnih površina i groblja te objekata na groblju, Izvor financiranja: Pomoći, konto 421: Građevinski objekti u iznosu od 100.000,00 kuna i konto 422: Postrojenja i oprema u iznosu od 10.000,00 kuna.
4. ODRŽAVANJE JAVNIH POVRŠINA U ZIMSKIM UVJETIMA TE OSTALI POSLOVI ODRŽAVANJA KOMUNALNE INFRASTRUKTURE


Javne prometne površine obuhvaćene programom održavanja u zimskim uvjetima su: nogostupi, ulice, parkirališta, trgovi, autobusna stajališta, prilazi u sjedišta javnih institucija od značaja za funkcioniranje javnog života Karlovačke Županije i Općine Kamanje kao npr. prilaz garažama DVD-a, prilazi grobljima, mrtvačnicama, crkvi, školi, željezničkim postajama i autobusna stajališta te slično. Pod zimskim uvjetima podrazumijeva se stvaranje snijega i leda na javnim prometnim površinama uslijed padalina u normalnim uvjetima.


Ovim programom obuhvaćene su slijedeće javne prometne površine:

· Glavni prilazi naseljima od nerazvrstanih prometnica:

1. Mljekara Orljakovo – Križ – Petrinski Kut (1 km)

2. Brlog Grad – Pilana Petrina – Reštovo – Sv. Filip (2 km)

3. Regionalna cesta (vikendica Smičiklas) – Vatrogasni dom Brlog (1 km) 

4. Regionalna cesta – put za Veliki Vrh i kružno izlazak na regionalnu cestu (3 km)

5. Mali Vrh – Vatrogasni dom Kamanje (1 km)

6. Odvojak za Preseku i regionalna cesta Kamanje – Luke (3 km)

7. Crkva Kamanje – groblje – samoposluga ( 500 m)

· Priključni putovi po selima:

1. Kamanje

· samoposluga – izlaz na regionalnu cestu kod Priselac Stjepana (300 m)

· odvojak od kuće Hrestak – Dorin – Priselac (300 m)

· odvojak od kuće Župčić – Priselac – Ladika (400 m)

· odvojak od autobusnog stajališta – Busija – Prahović – samoposluga (600 m)

· županijska cesta – željeznička stanica Kamanje (100 m)

· regionalna cesta – kuća Vrbanek – kuća Novosel Rudolf (300 m)

· trgovina «Sanja» - kuća Priselac Stanislave (500 m)

· regionalna cesta Petrina Janko – Matešić Stjepan (100 m)

· parkiralište ispred Vatrogasnog doma i mrtvačnice

2. Reštovo

· odvojak Janjac S. – Novosel S. (300 m)

· odvojak «Za Vrh» do spanja na kčbr. 2489 k.o. Brlog Ozaljski (600 m)

· odvojak Vatrogasni dom – kuća Vardijan (100 m)

· kapelica – kuća Ivančić (200 m)

· od kuće Kevl, Reštovo 34 do kuće Ladika Ivana, Reštovo 41 (100 m)

· cesta k.č.br. 2508/1 k.o. Brlog Ozaljski (800 m)

3. Orljakovo

· odvojak regionalna cesta – «Mineral» (200 m)

· odvojak Križ – kuća Perićak (300 m)

4. Mali Vrh

· kuća Ribarić R. – kuća Juran (100 m)

· kuća Markuš – kuća Jakšić (100 m)

· cesta k.č.br. 2365/1 k.o. Police Pirišće ( 700 m)

5. Brlog

· odvojak kuća Kolenac D. – Klemenić A. (300 m)

· odvojak kuća Kolenac D. – Janjac J. (400 m)

· odvojak Jalševac S. – kuća Zagorac B. (100 m)

· Vatrogasni dom – Maršić M. (100 m)

· Odvojak kuća Ribarić S. – Ivančić J. (300 m)

· Cesta za Brlog Ozaljski k.č.br. 2554/1 k.o. Brlog Ozaljski

6. Veliki Vrh

· odvojak kuća Jakšić D. – kuća Bratina J. (200 m)

7. Nerazvrstane ceste u naseljima koje nisu gore navedene 

Radove na uklanjanju snijega i leda posipavanja javnih prometnih površina i nerazvrstanih cesta u zimskim uvjetima vršit će putem Vlastitog pogona Općine Kamanje.

Financijska sredstva za održavanje javnih  prometnih površina i nerazvrstanih cesta u zimskim uvjetima planirana su u Proračunu Općine Kamanje, Program: održavanje komunalne infrastrukture, Tekući projekt T1013 02: Održavanje javnih površina u zimskim uvjetima, Izvor financiranja: Opći prihodi i primici, konto 322: Rashodi za materijal i energiju u iznosu od 10.000,00 kuna.
· mijenja se članak 3.koji sada glasi:

Procjena troškova za djelatnosti navedene u ovom Programu iznosi ukupno 625.000,00 kuna, a rekapitulacija radova s procjenom troškova je slijedeća:

	Redni broj
	Opis poslova
	Procjena troškova (kuna)

	1.
	Održavanje javne rasvjete
	165.000,00

	2.
	Održavanje nerazvrstanih cesta
	160.000,00

	3.
	Održavanje javnih površina i čistoće javnih površina
	290.000,00

	4.
	Održavanje javnih površina u zimskim uvjetima te ostali poslovi održavanja komunalne infrastrukture.
	10.000,00

	
	UKUPNO:
	625.000,00


Procjena troškova za djelatnosti navedene u ovom Programu iznose ukupno 625.000,00 kuna, a izvori financiranja su slijedeći:

· Komunalni doprinos i naknada






215.000,00 kn

· Prihod od nefinancijske imovine (zakup imovine, prekomjerna 

uporaba ceste, naknada za legalizaciju nezakonito izgrađenog zemljišta
  
40.000,00 kn

· Prihod po posebnim propisima (grobna naknada, 

šumski doprinos, mjesni samodoprinos, vodni doprinos)


 
 40.000,00 kn

· Ostali prihodi







  
  5.000,00 kn

· Pomoći






          
             220.000,00 kn

· Drugih prihoda Proračuna




                            105.000,00 kn

          UKUPNO:         625.000,00 kn

Članak 2.


Ove Izmjene i dopune Programa stupaju na snagu osmog dana od dana objave u „Glasniku Općine Kamanje“, a primjenjuje se od 01.01.2021. godine

Prelazi se na sljedeću točku.
Ad6) Odluka o donošenju Poslovnika Općinskog vijeća Općine Kamanje
Pročelnica je pojasnila da Poslovnik Općinskog vijeća Općine Kamanje  uređuje unutarnji ustroj i način rada Općinskog vijeća Općine Kamanje i to konstituiranje Vijeća i verifikacija mandata, izbor radnih tijela Vijeća, izbor predsjednika(ce) i potpredsjednika(ce) Vijeća, 
prava i dužnosti vijećnika, predsjednika(ce) i potpredsjednika(ce) Vijeća, te djelokrug i način rada radnih tijela, odnos Vijeća  i načelnika(ce), 
akti Vijeća, postupak njihovog donošenja i vijećnička pitanja,  rad na sjednicama Vijeća, vođenje zapisnika i osiguravanje javnosti rada te druga pitanja od važnosti za rad Vijeća. Predloženi Poslovnik usklađen je sa zadnjim zakonskim odredbama te predstavlja važan akt za Općinsko vijeće. 
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesen Poslovnik Općinskog vijeća Općine Kamanje koji se prilaže uz ovaj Zapisnik.                           

Prelazi se na sljedeću točku.

Ad7) Odluka o izmjena i dopunama Odluke o odabiru najpovoljnije ponude za nabavu i prijevoz kamenog materijala za potrebe održavanja nerazvrstanih cesta i javnih površina na području Općine Kamanje
Sukladno Zakonu o komunalnom gospodarstvu te Odluci o djelatnostima koje se mogu obavljati na temelju Ugovora, Općina Kamanje sklopila je Ugovor o nabavi i prijevozu kamenog materijala za potrebe održavanja nerazvrstanih cesta i javnih površina na području Općine Kamanje sa najpovoljnijim ponuđačem, tvrtkom ML gradnja d.o.o. S obzirom da se pokazala potreba za nabavom materijala – tampona II. klase, zatražena je dodatna  ponuda od tvrtke ML gradnja d.o.o. Dostavljena ponuda je prihvatljiva, stoga se predlaže da Općinsko vijeće istu prihvati i da se dopuni postojeći troškovnik sa:
	Red.br.
	Naziv
	Jed.mjere
	Prijevoz kamionom do 8 tona i materijal ukupno sa PDV-om
	Prijevoz kamionom do 12 tona i materijal ukupno sa PDV-om

	1.
	Agregat 0-32 II klasa
	tona
	80,00 kn
	80,00 kn

	2.
	Agregat 0-64 II klasa
	tona
	80,00 kn
	80,00 kn


Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena slijedeća 
O D L U K A
o izmjena i dopunama Odluke odabiru najpovoljnije ponude za 

nabavu i prijevoz kamenog materijala za potrebe održavanja nerazvrstanih cesta i javnih površina na području Općine Kamanje
Članak 1.

U  Odluci o odabiru najpovoljnije ponude za nabavu i prijevoz kamenog materijala za potrebe održavanja nerazvrstanih cesta i javnih površina na području Općine Kamanje, KLASA: 363-01/20-01/02, UR.BROJ: 2133/22-01-20-18 od dana 28.07.2020.godine, mijenja članak 1. točka 5.,  temeljem Ponude br. 01/2021 – dopuna troškovnika od dana 18.05.2021. godine, koja sada glasi:

Cijena ponude:  

	Red.br.
	Prijevoz kamionom do 8 tona i materijal
	Prijevoz kamionom do 12 tona i materijal

	1.
	1.162,50 kn sa PDV-om
	1.162,50 kn sa PDV-om


Članak 2.

Ovlašćuje se načelnik Općine Kamanje da sa odabranim ponuditeljem sklopi Aneks Ugovora o vršenju usluge nabave i prijevoza kamenog materijala za potrebe održavanja nerazvrstanih cesta i javnih površina na području Općine Kamanje sukladno ponuđenim cijenama.
Članak 3.


Ova Odluka stupa na snagu osam dana nakon objave  u „Glasniku općine Kamanje“.
Prelazi se na sljedeću točku
Ad8) Odluka o raspoređivanju sredstava Proračuna Općine Kamanje za redovito godišnje  financiranje političkih stranaka zastupljenih u Općinskom vijeću Općine Kamanje za razdoblje siječanj - lipanj 2021. godine
Odredbe predložene Odluke primjenjuju se na redovito godišnje financiranje političkih stranaka zastupljenih u Općinskom vijeću Općine Kamanje. U Proračunu Općine Kamanje za 2021. godinu osigurana su sredstva za redovito godišnje financiranje političkih stranaka na stavci Program: 1001, Javna uprava i administracija, Aktivnost A100103, Sufinanciranje političkih stranaka zastupnika u Općinskom vijeću, konto 381 Tekuće donacije u novcu. Za prvo polugodište isplatiti će se Socijaldemokratska partiji Hrvatske – SDP 3.500,00 kn za 7 članova Općinskog vijeća te Hrvatskoj demokratskoj zajednici 1.000,00 kn za 2 člana
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO.
Utvrđuje se da je donesena slijedeća ODLUKA
o raspoređivanju sredstava Proračuna Općine Kamanje za redovito godišnje  financiranje političkih stranaka zastupljenih  u općinskom vijeću Općine Kamanje za razdoblje siječanj - lipanj 2021. godine
Članak 1.
Ovom Odlukom raspoređuju se sredstva za redovito godišnje financiranje političkih stranaka zastupljenih u Općinskom vijeću Općine Kamanje za razdoblje siječanj - lipanj 2021. godine. 

Članak 2.
U Proračunu Općine Kamanje za 2021. godinu osigurana su sredstva za redovito godišnje financiranje političkih stranaka Općinskog vijeća općine Kamanje, Program: 1001, Javna uprava i administracija, Aktivnost A100103, Sufinanciranje političkih stranaka zastupnika u Općinskom vijeću, konto 381 Tekuće donacije u novcu.

Ovom Odlukom raspoređuju se sredstva za period od 01. siječnja 2021. godine pa do isteka mandata tekućeg saziva Općinskog vijeća Općine Kamanje odnosno do stupanja na snagu Odluke Vlade Republike Hrvatske o raspisivanju lokalnih izbora u 2021.godini.

Članak 3.
Za svakog člana Općinskog vijeća utvrđuje se jednaki iznos sredstava tako da svakoj pojedinoj političkoj stranci pripadaju sredstva razmjerno broju njihovih članova u trenutku konstituiranja Općinskog vijeća Općine Kamanje.
Za svakog člana Općinskog vijeća utvrđuje se isti iznos predmetnih sredstava i to po 1.000,00 kuna godišnje, sukladno članku 5. stavku 2. podstavku 5. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19).
Općinsko vijeće Općine Kamanje ima 9 članova, od čega su 4 žene (44%) i 5 muškaraca (56%) te se utvrđuje da u sastavu članova Općinskog vijeća nema podzastupljenosti jednog spola, sukladno članku 9. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19).
Članak 4.
Političkim strankama raspoređuju se sredstva osigurana u Proračunu Općine Kamanje za 2021. godinu, za razdoblje siječanj - lipanj 2021. godine, odnosno za razdoblje jednog tromjesečja, razmjerno broju njihovih članova kako slijedi:
	Red.br.
	Naziv političke stranke i nezavisnih vijećnika
	Broj članova predstavničkog tijela
	Tromjesečni iznos 

	
	
	Ukupno
	Muški spol
	Ženski  spol
	

	1.
	Socijaldemokratska partija Hrvatske – SDP
	7
	4
	3
	1.750,00 kn

	2.
	Hrvatska demokratska zajednica
	2
	1
	1
	500,00 kn

	UKUPNO:
	9
	5
	4
	2.250,00 kn


Članak 5.


Sredstva raspoređena prema članku 5. ove Odluke isplaćivati će se na žiro račun političkih stranaka, tromjesečno u jednakim iznosima u razdoblju od siječanj – lipanj 2021. godine
Članak 6.
Stupanjem na snagu ove Odluke prestaje važiti Odluka o raspoređivanju sredstava Proračuna Općine Kamanje namijenjenih financiranju političkih stranaka Općine Kamanje u razdoblju siječanj-lipanj 2021. godine („Glasnik Općine Kamanje“ br. 06/20)

Članak 7.

Ova Odluka objavit će se u Glasniku Općine Kamanje, a stupa na snagu 01.01.2021. godine.

Prelazi se na sljedeću točku.

Ad9) Odluka o raspoređivanju sredstava Proračuna Općine Kamanje za redovito godišnje  financiranje političkih stranaka i nezavisnih vijećnika zastupljenih u Općinskom vijeću Općine Kamanje za razdoblje srpanj – prosinac 2021. godine

Nakon Lokalnih izbora održanih u svibnju ove godine, u Općinsko vijeće Općine Kamanje izabrano je 6 predstavnika socijaldemokratske partije Hrvatske te će se na račun stranke, za redovito financiranje isplatiti iznos od 3.000,00 kuna, a sa Nezavisne liste nositelja Stjepana Maršića izabran je jedan kandidat te će se na račun isplatiti iznos od 500,00 za polugodišnje razdoblje.
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena slijedeća ODLUKA
o raspoređivanju sredstava Proračuna Općine Kamanje za redovito godišnje  financiranje političkih stranaka i nezavisnih vijećnika zastupljenih 

u Općinskom vijeću Općine Kamanje za razdoblje srpanj – prosinac 2021. godine

Članak 1.


Ovom Odlukom raspoređuju se sredstva za redovito godišnje financiranje političkih stranaka i nezavisnih vijećnika zastupljenih u Općinskom vijeću Općine Kamanje za razdoblje srpanj – prosinac 2021. godine. 

Članak 2.

U Proračunu Općine Kamanje za 2021. godinu osigurana su sredstva za redovito godišnje financiranje političkih stranaka i nezavisnih vijećnika Općinskog vijeća Općine Kamanje izabranih s liste grupe birača, Program: 1001, Javna uprava i administracija, Aktivnost A100103, Sufinanciranje političkih stranaka zastupnika u Općinskom vijeću, konto 381 Tekuće donacije u novcu.
Članak 3.

Za svakog člana Općinskog vijeća utvrđuje se jednaki iznos sredstava tako da svakoj pojedinoj političkoj stranci i nezavisnim vijećnicima Općinskog vijeća izabranim s liste grupe birača, pripadaju sredstva razmjerno broju njihovih članova u trenutku konstituiranja Općinskog vijeća Općine Kamanje.

Za svakog člana Općinskog vijeća utvrđuje se isti iznos predmetnih sredstava i to po 1.000,00 kuna godišnje sukladno članku 5. stavku 2. podstavku 5. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19).


Općinsko vijeće Općine Kamanje ima 7 članova, od čega su 3 žene (43%) i 4 muškaraca (57%) te se utvrđuje da u sastavu članova Općinskog vijeća nema podzastupljenosti jednog spola, sukladno članku 9. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19).

Članak 4.

Političkoj stranci i nezavisnom vijećniku Općinskog vijeća Općine Kamanje izabranom s liste grupe birača raspoređuju se sredstva osigurana u Proračunu Općine Kamanje za 2021. godinu, za razdoblje srpanj – prosinac 2021. godine, odnosno za razdoblje jednog tromjesečja, razmjerno broju njihovih članova kako slijedi:

	Red.br.
	Naziv političke stranke i nezavisnih vijećnika
	Broj članova predstavničkog tijela
	Tromjesečni iznos

	
	
	Ukupno
	Muški spol
	Ženski  spol
	

	1.
	Socijaldemokratska partija Hrvatske – SDP
	6
	3
	3
	1.500,00 kn

	2.
	Stjepan Maršić, nezavisni vijećnik izabran s liste grupe birača

	1
	1
	-
	250,00 kn

	UKUPNO:
	7
	4
	3
	1.750,00 kn


Članak 5.


Sredstva raspoređena prema članku 5. ove Odluke isplaćivati će se na žiro račun političkih stranaka, odnosno na poseban račun nezavisnih vijećnika, tromjesečno u jednakim iznosima. 

Članak 6.


Ova Odluka objavit će se u Glasniku Općine Kamanje, a stupa na snagu 01.07.2021. godine
Prelazi se na sljedeću točku.

Ad10) Odluka o davanju prethodne suglasnosti na Statut Dječjeg vrtića Kamanje

Načelnik je pojasnio da se procedura oko osnivanja Dječjeg vrtića Kamanje privodi kraju te je potrebno na Statut koji je predložilo Upravno vijeće dati suglasnost Vijeća. Kao i u svakom Statutu i u ovom našeg vrtića definira se status, naziv i sjedište Vrtića, zastupanje i predstavljanje, odgovornost za obveze, djelatnost Vrtića, vrste i trajanje pojedinih programa, uvjeti i način davanja usluga, radno vrijeme Vrtića, ovlasti i način odlučivanja pojedinih tijela u upravljanju Vrtićem, djelokrug i način rada stručnih tijela, način donošenja općih akata, javnost rada te druga pitanja važna za obavljanje djelatnosti i poslovanje Vrtića. 
Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena slijedeća O D L U K A
o davanju prethodne suglasnosti na Statut Dječjeg vrtića Kamanje
I.
Daje se prethodna suglasnost na Statut Dječjeg vrtića Kamanje, u tekstu kojeg je utvrdilo Upravno vijeće Dječjeg vrtića na sjednici održanoj 23.06.2021. godine a koji čini sastavni dio ove Odluke.
  
II.
Ova Odluka stupa na snagu danom donošenja, a objavit će se u “ Glasniku Općine Kamanje ”.
U prilogu ovog Zapisnika prilaže se Statut Dječjeg vrtića Kamanje.

Prelazi se na sljedeću točku.

Ad11) Odluka o davanju prethodne suglasnosti na prijedlog Pravilnika o unutarnjem ustrojstvu

i načinu rada dječjeg vrtića Kamanje
Načelnik je pojasnio da je za početak poslovanja Dječjeg vrtića nužno donijeti i Pravilnik o ustrojstvu i načinu rada dječjeg vrtića u kojem se uređuje unutarnje ustrojstvo, uvjeti i način obavljanja djelatnosti u Dječjem vrtiću „Kamanje“  kao i potreban broj, opis poslova i odgovarajuća stručna sprema zaposlenika te druga pitanja značajna za ustrojstvo, djelokrug i način rada Dječjeg vrtića „Kamanje“. 

Daje se na raspravu ova točka dnevnog reda.

Nitko se nije javio za raspravu.

Prelazi se na glasanje.

Utvrđuje se da je ova točka dnevnog reda usvojena JEDNOGLASNO. 

Utvrđuje se da je donesena slijedeća O D L U K A
o davanju prethodne suglasnosti na prijedlog Pravilnika o unutarnjem ustrojstvu

i načinu rada dječjeg vrtića Kamanje
I.
Daje se suglasnost na prijedlog Pravilnika o unutarnjem ustrojstvu  i načinu rada dječjeg vrtića „Kamanje“ u tekstu koji se nalazi u privitku ove Odluke.  

II.
Ova Odluka stupa na snagu danom donošenja, a objavit će se u “ Glasniku Općine Kamanje ”.
Prijedlog Pravilnika o unutarnjem ustrojstvu i načinu rada dječjeg vrtića Kamanje nalazi se u prilogu ovog Zapisnika.
Sjednica je zaključena u 20:25 sati. 
Predsjednik Općinskog vijeća i načelnik zahvaljuju se prisutnima na dobrom i zaključuje sjednicu.
          Zapisničar:                                                                                        Predsjednik Općinskog vijeća:

Anita Matešić Štajcer

